**Tartu Kergejõustikuveteranide klubi KEVEK üldkoosoleku protokoll**

Koosoleku toimumise aeg: 16.02.2023 kell 18.00
Koosoleku toimumise koht klubi Vilde ja Vine , Vallikraavi 4. Tartu.
Koosolekust osavõtjate arv 41. Kokku hääleõiguslikke osalejaid 41. Koosolek on otsustusvõimeline, kuna põhikirjaline nõue esindatuse kohta (1/3 liikmetest) on täidetud. Liikmeid on Tartu Kergejõustikuveteranide klubis KEVEK kokku 86 inimest.

Koosoleku päevakord:

1. **Tartu Kergejõustikuveteranide klubi KEVEK aastaaruande ( s.h. tegevusaruande), revidendi aruande esitamine ja kinnitamine;**
2. **Auliikme statuudi esitamine ja kinnitamine;**
3. **Auliikme esitamine ja kinnitamine;**
4. **Parimate tunnustamine;**
5. **Uued 2023 plaanid.**

Koosoleku juhatajaks valiti Andrus Mutli, protokollijaks Klaarika Eksi, häälte lugejateks Marina Mutli.

**1.Tartu Kergejõustikuveteranide klubi KEVEK juhatuse aastaaruande ( s.h. tegevusaruande), revidendi aruande esitamine ja kinnitamine.**
Põhjaliku tegevusaruande kandis ette juhatuse liige Aivar Pere, kes märkis, et aasta 2022.a. kujunes väga edukaks. KEVEK põhitegevuseks on endiselt kergejõustikuharrastajate ja kergejõustikuhuviliste spordiveteranide tegevuse ühendamine tervise, kehalise tubliduse ja spordimeisterlikkuse säilitamiseks ning parandamiseks. KEVEK tegevuse finantseerimiseks on saadud rahalisi vahendeid Tartu Linnavalitsuselt, Tartumaa Spordiliidult, võistluste osavõtumaksudest ja toetajatelt. Kanti ette klubi revidendi Siiri Pilti revideerimise akt aastaaruande revisjoni tulemustest.

Organisatoorne töö:

KEVEK korraldas kahed talvised lahtised võistlused.

Eesti MV mitmevõistluses seenioritele jaanuaris ja septembris.

Eesti sise MV seenioridele 12.03.2022.

Lahtised võistlused heidetes aprill kuni november 29 korda.

Kevek ja Tartu Kalev Staadionijooksu sari 8 etappi mai-august.

KEVEK liikmetele pakutakse soodustusi:

TÜ ASK spordihoone ja staadioni kasutamine tasuta.

Tamme Staadioni kasutamine tasuta.

Aura Veekeskuse ujula kasutamine tasuta.

Spordivarustuse Nike soetamine soodushinnaga -40%

Medpoint kaupluses 10% soodustus.

Klubi korraldavatel võistlustest osavõtu hinnasoodustused.

Juhtimistegevused:

Andrus Mutli – eesti Kergejõustikuveteranide Assosatsiooni juhatuse liige, Tartu SVK juhatuse liige.

Toetuskokkulepped, koostöö teiste spordiorganisatsioonidega, sh Tartu SVK; Eesti Kergejõustikuveteranide Assosatsioon, Tartu SS Kalev, SA Tartu Sport, Tartu Ülikooli Akadeemilise spordiklubiga treeningute ja võistluste korraldamiseks.

Rahvusvaheliste suhete edendamine, sh Läti, Leedu, Soome ja Ukraina sportlastega.

**Otsustati: kinnitada Tartu Kergejõustikuveteranide klubi KEVEK 2022.a. aastaaruanne ja revidendi aruanne.**Otsuse poolt 41 häält. Vastu ja erapooletuid ei olnud.

**2**. **Auliikme statuudi esitamine ja kinnitamine.**

Juhatuse liige Heikki Ots kandis ette auliikme statuudi.

Kevek liige Ülo Randaru soovis statuudi parandust, täpsemalt punkti number 11. Statuudist välja jätta ( Juhatusel on õigus auliikmeks nimetamise otsus tühistada juhul kui on jõustunud kohtuotsus auliikme kriminaalkorras karistamise kohta, või on auliige muul moel oluliselt kahjustanud KEVEK mainet, näiteks teadvalt valeandmete esitamine ja avaldamine avalikkusele). Parandusettepanek ei leidnud poolehoidu.

**Otsustati kinnitada auliikme statuut**, kinnitamise poolt 40 häält, erapooletuid 1 ja vastu ei olnud keegi.

**3**. **KEVEK esimeseks auliikmeks valiti ühehäälselt Enno Akkel**, kellele anti üle number „1“ aumärk.

**4. Tartu Kergejõustikuveteranide klubi KEVEK paremate tunnustamine.**

Peeti meeles 2022.a parimaid ja silmapaistvamaid sportlasi, abilisi võistluste korraldamisel ja tunnustati toetajaid, kelle abiga saadi läbi viia suurepäraseid ja õnnestunud võistlusi.

**5.Uued 2023 plaanid:**

Korraldame võistlusi:

Tartu KEVEK lahtised võistlused heidetes aprill – oktoober.

Eesti MV mitmevõistluses seenioridele, jaanuaris viievõistlus ja septembris kümnevõistlus.

KEVEK ja Tartu Kalev Staadionijooksu sari, 8 etappi mai – august.

Eesti Kergejõustiku liidu Staadionijooksu sarja ühe etapi korraldamine, kuupäev selgub.

Tartu KEVEK lahtised talvised sisemeistrivõistlused, toimuvad jaanuar 2024.

Korraldame koostööd ülikoolide teadlaste, treenerite, muude spordiklubidega, ettevõtetega, kohalike omavalitsustega ja üleriigiliste institutsioonidega.

Toetustegevuse korraldamine koostööpartneritega, rajatiste kasutamise võimalused.

Klubi populariseerimine ja liikmete motiveerimine, liikmete arvu kasvatamine.

Koosolek lõppes 20.30.

Koosoleku juhataja: Andrus Mutli

Protokollija: Klaarika Eksi